ตลาดหุ้นเอเชียลดลงเช้านี้ เหตุนักลงทุนชะลอซื้อขายก่อนประชุมเฟด-BOJ
ตลาดหุ้นเอเชียลดลงเช้านี้ เหตุนักลงทุนชะลอซื้อขายก่อนประชุมเฟด-BOJ
20 ก.ย. 2559

ผู้สื่อข่าวรายงานว่า ตลาดหุ้นเอเชียปรับตัวลดลงในช่วงเช้าวันนี้ ขณะที่นักลงทุนจับตาดูการประชุมของธนาคารกลางสหรัฐ (เฟด) และธนาคารกลางญี่ปุ่น (BOJ) ในสัปดาห์นี้
โดยดัชนี MSCI Asia Pacific ลดลงเกือบ 0.1% สู่ระดับ 138.31 จุด เมื่อเวลาประมาณ 9.15 น. ตามเวลาโตเกียว ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,403.22 จุด ลดลง 116.07 จุด, ดัชนี HSI ตลาดหุ้นฮ่องกงเปิดวันนี้ที่ 23,494.01 จุด ลดลง 56.44 จุด, ดัชนี TAIEX ตลาดหุ้นไต้หวันเปิดวันนี้ที่ 9,141.21 จุด ลดลง 11.67 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,014.50 จุด ลดลง 1.28 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,844.32 จุด ลดลง 7.82 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,656.91 จุด เพิ่มขึ้น 5.20 จุด
ทั้งนี้ นักลงทุนจับตาการประชุดเฟด และ BOJ ในวันที่ 20-21 ก.ย. อย่างใกล้ชิด ขณะที่มีกระแสคาดการณ์ว่าเฟดจะยังคงตรึงอัตราดอกเบี้ยในการประชุมครั้งนี้ นอกจากนั้นนักลงทุนยังจับตาแถลงการณ์หลังการประชุมเพื่อหาสิ่งบ่งชี้เกี่ยวกับการปรับขึ้นอัตราดอกเบี้ยด้วย